Elena Palao Martínez és nomenada de manera oficial Fallera Major Infantil d'Alaquàs
27/09/2004 13:41:00

# Elena Palao Martínez és nomenada de manera oficial Fallera Major Infantil d'Alaquàs

*   27/09/2004 13:41:00
*   [Imprimir](#)
*   Compartir
*    https://www.alaquas.org/documento.asp?id\_do=9430

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9430%2F0&title=Ajuntament%20d%27Alaqu%C3%A0s.%20Premsa.Elena%20Palao%20Mart%C3%ADnez%20%C3%A9s%20nomenada%20de%20manera%20oficial%20Fallera%20Major%20Infantil%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9430/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9430/9430_Form_4.jpg)](https://www.alaquas.org/ficheros/documentos/2004/2/9430/9430_Form_10.jpg "<a href='https://www.alaquas.org/ficheros/documentos/2004/2/9430/9430_Form_10.jpg' target=_blank><i class='fa fa-external-link' aria-hidden='true'></i>.Elena Palao Martínez és nomenada de manera oficial Fallera Major Infantil d'Alaquàs</a>")

El dissabte es va celebrar la lectura d'acta de la màxima representació dels fallers infantils

Ja ha començat el compte enrere de l'exercici faller 2004-2005. Aquest dissabte s'ha celebrat el primer acte oficial de les festes josefines en què la xiqueta alaquasera Elena Palao Martínez ha estat nomenada oficialment Fallera Major Infantil d'Alaquàs per a l'any 2005.

A l'acte, que es va celebrar al domicili particular de la protagonista, es va donar cita la Junta Local Fallera i les Corts d'Honor. En primer lloc, el secretari general va procedir a la lectura de l'acta per a fer oficial aquest nomenament. A cotinuació, la Presidenta Executiva de Junta Local Fallera, Isabel Mondéjar, va signar l'acta. Després, es va servir un vi d'honor per als i les assistents.

Elena Palao Martínez és una xiqueta de 12 anys, fallera des que tenia aproximadament un any i amant de cap a peus de les festes valencianes. És membre de la comissió 18 de Juliol i fa dos anys, junt al seu germà, va ser la màxima representació de la seua falla. Estudia 1r d'ESO al col·legi Madre Josefa Campos i ha confessat que de més major li agradaria ser advocada. Per a ella, l'acte més emocionant de les festes és l'Ofrena tot i que diu que desitja que arribe el dia de la seua presentació.

El pròxim acte oficial que protagonitzarà aquesta xiqueta alaquasera serà el 23 d'octubre, dia de la seua Proclamació.